AIŠKINAMASIS RAŠTAS

Dėl pritarimo projektui „Socialinių paslaugų kokybės gerinimas ir įvairovės plėtra specialiųjų poreikių vaikams Lietuvoje ir Latvijoje/SEE ME“

**1. Parengto tarybos sprendimo projekto tikslai ir uždaviniai**

Šio tarybos sprendimo projekto tikslas – pritarti Molėtų Kijėlių specialiojo ugdymo centro, kaip projekto partnerio, dalyvavimui projekte „Socialinių paslaugų kokybės gerinimas ir įvairovės plėtra specialiųjų poreikių vaikams Lietuvoje ir Latvijoje/SEE ME“ (toliau – Projektas) ir užtikrinti Projekto finansavimą. Projekto pareiškėjas ir pagrindinis partneris yra Visagino „Verdenės“ gimnazija.

Įgyvendinant Projektą siekiama kokybiškiau integruoti Molėtų savivaldybės mokyklinio amžiaus vaikus, turinčius didelių ir labai didelių specialiųjų poreikių bei jų šeimų narius į supantį gyvenimą, organizuoti jungiančią ir vienijančią veiklą. Mokiniai, dalyvaudami projekto veiklose – ne tik pagal individualų poreikį įgys galimybę būti papildomai stimuliuojami sensomotorinėmis priemonėmis ar nusiraminti relaksacijos priemonių pagalba, bet ir dalyvaus kitose jiems itin naudingose pojūčius ir gebėjimus lavinančiose veiklose. Daigų auginimo procese, animacinių filmų kūrime, orkestro repeticijose, vilnos vėlimo, molio lipdymo, „Šeimų klubo“ renginiuose, vasaros stovyklose, edukacinėse išvykose. Aktyviai įsitraukdami projekto partnerių organizuojamas veiklas, įveiks vienatvės jausmą, sustiprins ir išlaikys socialinius ryšius, sukurs naujus, patirs teigiamų emocijų, kurios įprasmins gyvenimo jausmą, kuriant socialinius vaidmenis ir ryšius, realizuos savo gebėjimus ir užsiims mėgstama veikla, praplės akiratį mokydamiesi naujų dalykų ir užsiimant veikla susieta su gyvenimo poreikiais. Projekto metu specialiojo ugdymo centre bus įsigytos multisensorinės priemonės (interaktyvi projekcijų sistema, burbulų vamzdžiai, vandens lova ir kt.) skirtos neįgalių vaikų edukacijai, stimuliacijai ir atsipalaidavimui, taip pat bus įrengtos organizuotos edukacinės erdvės lauke – lauko studijos: kupolinis šiltnamis daigų auginimui ir kupolinė klasė, įvairioms veikloms dailei, komunikacijai, bei atvira lauko muzikos studija. Vaikai galės mokytis, dalyvauti neformaliose veiklose bei organizuoti renginius įvairiais metų laikais ne tik savo klasėje. Į projekto veiklas bus įtraukiami ir jų šeimų nariai.

Įsigytos priemonės atrodys ne tik estetiškai, bet bus naudojamos pagal paskirtį (pagalbos mokiniui specialistų tiesioginiam darbui), o taip pat juose jose vyks socialinė, kultūrinė, profesinio įveiklinimo ir savanoriška veiklą. Patalpos bus pritaikytos vykdomai veiklai mokyklinio amžiaus asmenims su negalia, jų nediskriminuojant ir sudarant lygias galimybes bei atsižvelgiant į jiems būdingus poreikius. Įsigytas priemonės ir inventorius sumažins socialinę atskirtį ir sudarys galimybę patirti naujų pojūčių ir jaustis pilnaverte visuomenės dalimi.

Įrengtos lauko klasės prisidės prie ugdymo gamtoje koncepcijos kūrimo ir sukurs terpę, kuri motyvuos, ugdys gebėjimą rūpintis gyvąja gamta, praplės socialinius ir darbinius ryšius, bus vykdoma socialinė integracija, kuri mažins socialinių problemų skaičių regione. Pagerinus neįgalių vaikų ugdymo ir gyvenimo kokybę, gerės ir aplinkinių asmenų gyvenimo kokybė.

.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

 2014–2020 m. Interreg V-A Latvijos ir Lietuvos bendradarbiavimo per sieną programos 3-ojo kvietimo teikti projektų paraiškas vadovo, patvirtinto Stebėsenos komiteto 2018 m. balandžio 8 d., 2.3 punktas.

 Molėtų rajono savivaldybės vardu sudaromų sutarčių pasirašymo tvarkos aprašas, patvirtintas Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – sudaryta galimybė įgyvendinti projektą.

Neigiamų pasekmių nenumatoma.

**4. Priemonės sprendimui įgyvendinti**

Jungtinės veiklos sutarties pasirašymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Bendra projekto vertė – 463 478,29 Eur. Projekto vertės dalis tenkanti Kijėlių specialiojo ugdymo centrui - 128 054 Eur. Šią sumą sudaro ES lėšos – 108 846 Eur, Savivaldybės lėšos – 9 604,05 Eur, Valstybės lėšos – 9 604,05 Eur.

**6. Vykdytojai, įvykdymo terminai**

 Molėtų rajono Kijėlių specialusis ugdymo centras. Projekto įgyvendinimas planuojamas 2020–2021 metais.